**ZÁRÓDOLGOZAT**

FELADATTERVEZŐ

A Komplex Alapprogram pedagógiai rendszerének gyakorlati elsajátítása –

**Művészet alapú alprogram (MA)**

|  |  |
| --- | --- |
| **A dokumentum készítőjének neve:** | Kóti Szilvia |

|  |  |
| --- | --- |
| **A feladat célja:** | **Kreativitás fejlesztés, gondolkodás fejlesztése** |
| **Évfolyam és/vagy csoport:** | **2 évfolyam 2-4 évfolyam,5-6 fős csoportok** |
| **Tematikus egység:** | **A művészet, mint az önkifejezés eszköze** |
| **A feladat témája:** | **Szinkörökből képalkotás, terek felidézése** |
| **Tantárgyi kapcsolat:** | **matematika, vizuális nevelés, irodalom, környezetismeret** |
| **Alprogrami kapcsolat:** | **művészet alapú** |
| **Felhasznált források:** | **Lázár Ervin: A kék meg sárga c. mese** |

**Gyakorlat neve: Színkörök**

**1. Cél**:

- Képességfejlesztés: kreativitás fejlesztése.

- logikus gondolkodás fejlesztése

- Szociális készség fejlesztése: együttműködő képesség alakítása.

**2. Javasolt évfolyam:** 2. évf.

**3. Kapcsolódó tantárgyak:**

- vizuális nevelés, irodalom és matematika tantárgyak esetében alkalmazható gyakorlat.

**4. Alkalmazott művészet:** vizuális ,irodalom

**5. Időterv:** 5perc mese + 1perc instrukció + 10percalkotás+1 perc bemutatás = 17 perc

**6. Javasolt munkaforma:** egyéni, 5-6 fős csoportok

(felesleges rész törlendő, a többi kiegészítendő, s a betű színt állítsuk feketére!)

**7. Szükséges eszközök és mennyiségük:**

**-**tanulónként: 1 db üres színkör korong 5-6 cm-es átmérővel, színes ceruzák

* csoportonként: 1db A/4-es rajzlap, filctollkészlet, színes ceruzák

**8. Leírás:**

1. Lázár Ervin: A Kék meg a Sárga című mese elolvasása
2. A tanulók előzetes ismereteire alapozva (ismerik az alapszíneket, ill. az azokból elsődleges színkeveréssel létrehozható színeket), megkérjük őket, hogy a mesehallgatás alatt a tanult módon színezzék ki a színköröket.
3. A mese végén közösen elmondjuk az alap és a köztes színeket.
4. A csoportok egyformán a következő utasítást kapják :-Helyezzétek el egy rajzlapon a színköreiteket tetszőlegesen. Egészítsétek ki, egy kész képpé. Mi minden lehetnek a körök? A csoport bármennyit felhasználhat a rendelkezésre álló körökből. Lehet csak 1 színkört felhasználni, de akár az összeset. (Lehetséges megoldások ezt a gyerekeknek nem mondom: léghajó ballonjai, esernyők, teknősök páncéljai, strandlabdák, fagyi stb..
5. A végén minden csoport megmutatja az alkotását

**9. Balesetvédelmi megfontolások:** nem valószínűsíthető különösebb baleseti rizikó a gyakorlat végrehajtásakor.

**10. Egyéb megjegyzés:**

**11. Forrás:** Kóti Szilvia 2019

**12. A gyakorlat leírását összeállította:** Kóti Szilvia Diadal Úti Általános Iskola

**Gyakorlat neve: Hol vagyok?**

**1. Cél**:

- Képességfejlesztés: érzékelés/észlelés fejlesztése. Belső terek minőségi tényezőinek érzékelése

- Képességfejlesztés: kreativitás fejlesztése.

- térérzékelés fejlesztése mozgással és mimikával

**2. Javasolt évfolyam:** 2-4 évfolyam

**3. Kapcsolódó tantárgyak**

- tantárgytól függetlenül alkalmazható gyakorlat.

**4. Alkalmazott művészet: pantomim**

**5. Időterv:** 2 perc instrukció + 15perc gyakorlat + 3perc megvitatás =20perc

**6. Javasolt munkaforma:** egyéni, 4-6 fős csoportok,

**7. Szükséges eszközök és mennyiségük**: semmilyen eszközt nem igényel a feladat

**8. Leírás:**

1. A csoportok közösen válasszanak ki egy belső teret jellemzően az otthonukból (saját szoba, nappali, konyha, garázs, kamra stb… Beszéljék meg milyen érzés ezekben a helyiségekben lenni. A foglalkozás vezető támpontot ad a befolyásoló tényezőkhöz: színek, fények, anyagok, tér mérete, illatok, berendezési tárgyak…
2. A csoport egyik tagja, mutassa be pantomimmal hogyan érzi magát ezen a helyen.
3. A többi csoport igyekezzen kitalálni, hogy hol van az előadó.
4. A végén közösen beszélgessenek arról, hogyan befolyásolja a hangulatukat, viselkedésüket egy-egy tér adottsága, hogyan függ össze funkciójával.

**9. Balesetvédelmi megfontolások**:

-a gyakorlat nagy mozgással jár, ezért biztosítani kell, hogy a helyszín biztonságos legyen (ne csússzon, ne legyenek el- vagy leesést valószínűsítő tereptárgyak stb.), s a gyermekek kiemelt pedagógusi figyelmet igényelnek!

**10. Egyéb megjegyzés:** …

**11. Forrás:** Kóti Szilvia (2019) az alábbi mű alapján: Sebestyén Ágens-Tóth Eszter: Épített környezeti nevelés, *KultúrAktív Egyesület (2013)*, 56. o.

**12. A gyakorlat leírását összeállította:** Kóti Szilvia Diadal Úti Általános Iskola